NaiveNeuron/SloPal huggingface dataset:
Klus, Martin, poslanec NR SR (2019-04-02):
Ďakujem pekne. Nebojte sa páni, nebude to nadlho, len keďže Boris odpovedal faktickou, tak som už na to nemohol zareagovať, takže reagujem. Toto je tiež jedna z tém, ktorú sme riešili aj na našom poslaneckom klube a všeobecne v akademickej sfére, že ak by sme upravili napríklad našu ústavu tak, že by referendum bolo výhradne fakultatívne, to znamená odporúčacie, tak v takom prípade asi tá diskusia o tom nulovom kvóre ani nemusí byť, lebo konečné slovo má nakoniec aj tak parlament. A aj toto je jedna z možností a tam si myslím, že by podstatne viac poslancov Národnej rady možno dokázalo toto vyhodnotiť, ako niečo, čo je zaujímavé alebo dôležité, alebo naopak. Potom to urobme obligatórne, nech je to dokonca v paragrafovej podobe. Ak si dobre pamätám, Fíni to tak majú, a v takom prípade to už nevyhlasuje Národná rada ako zákon, len tam by sme museli ústavu meniť, pretože podľa ústavy práve Národná rada je jediným zákonodarným orgánom, ale dá sa aj týmto smerom ísť, len potom sú tie pravidlá v týchto krajinách nastavené podstatne prísnejšie. Veľmi presne je to zadefinované vo švajčiarskej ústave. Ak je záujem, môžme sa naozaj veľmi odborne na túto tému porozprávať a tých možností, ako na to, je určite viac. Súhlasím s tým, že toto je jedna z tém, ktorú sme mali riešiť už dávno, akurát zatiaľ ešte nebol prípad, kvôli ktorému by sa to muselo robiť, tak ako zatiaľ ešte nebol prípad, kvôli ktorému by sme museli jasne povedať, či je prezident zvoliteľný všetkými zúčastnenými alebo všetkými voličmi. Takže asi na toto čaká táto Národná rada. Ja si nemyslím, že je to správne, keď je tu evidentný rozpor alebo minimálne nie jasno. Ďakujem pekne.
Blanár, Juraj, podpredseda NR SR (2023-05-18):
Pán minister, môžete odpovedať.
Podmanický, Ján, poslanec NR SR (2018-12-07):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť – tiež bez poznámok. (Smiech v sále.)
Bužo, Lukáš, poslanec NR SR (2023-11-16):
Ďakujem pekne, kolegovia. Chcem iba dodať, že plne súhlasím s Marekom a vlastne nezatvárajme si oči pred tým, čo funguje. Samotné vyhlásenie hovorí v tej časti o marginalizovaných skupinách, že bude používať nástroj na kontrolu projektov, ktoré fungujú, na kontrolu alebo prehodnocovanie vecí, ktoré fungujú. Robme to, robte to a ja budem len vďačný, ak to budete robiť a ak naozaj budeme podporovať to, čo funguje. A to, čo nefunguje, buď pozmeniť, vymeniť, alebo nájsť nejakú náhradu, ale neostaňme pri tom, že je to napísané, ale urobí sa niečo iné, naozaj podporme projekty, podporme organizácie, podporme cirkev k tomu, aby sa veci diali. A ešte k Petrovi Pollákovi dodám, že využime potenciál Rómov. Využime to, oni chcú pracovať. Keď sa budete pýtať, tak prvé, čo vám povedia, chcem prácu, hľadám si prácu, nemôžem nájsť prácu iba preto, že som Róm. Poďme vyriešiť aj túto situáciu, využime ten potenciál a verím, že Slovensko bude napredovať nielen ekonomicky, ale v každej stránke, ak zamestnáme ľudí, ktorí žijú na Slovensku, ktorí tu majú právo žiť, odvádzajú dane a sú súčasťou Slovenska. Ďakujem pekne. (Potlesk.)
Jaurová, Zora, poslankyňa NR SR (2024-06-26):
Ďakujem, pán predsedajúci. Ja by som chcela reagovať na tú časť, kde sa hovorilo o tom teda, že kedy a s kým to bolo prekonzultované, lebo pán poslanec Michelko hovoril, že to prekonzultovali s producentami, tak ja si dovoľujem tvrdiť, že naozaj poznám slovenských producentov, keďže pochádzam z tohto prostredia, na Slovensku sú dve producentské asociácie a jedna filmová akadémia a členovia predstavenstva všetkých troch týchto organizácií mi od včera zúfalí volajú, že čo toto, preboha, má znamenať a s kým sa to kedy prekonzultovalo. Tak možno by ste nám mohli povedať, že s kým ste to konzultovali, ale nepoznám žiadneho relevantného producenta, ktorým, ktorý by bol súčasťou týchto utajených konzultácií. A ja by som možno využila aj prítomnosť tuto zastupujúceho pána predsedu Národnej rady a pripojila sa k tej výzve kolegu Dubéciho o tom, aby sme naozaj aj na úrovni vedenia Národnej rady, ja neviem, prijali nejaký kódex alebo prijali nejakú dohodu o tom, že naozaj takto nebudeme robiť legislatívu. A ja neviem, či to má byť súčasťou, však my tu máme teda ako predpisy ako napríklad rokovací poriadok, len je evidentné, že sa nám to tu tie veci vymykajú absolútne z rúk. A keď, viete, vám veľmi vadilo, že v minulom volebnom období, ako sa tu prijímali zákony, ale toto je horšie ako to, čo tu bolo predtým, a to ja som bola veľmi kritická voči tomu, čo sa tu dialo v minulom volebnom období. To proste vy nastavujete také štandardy, ktoré ako asi sa vždy dajú podliezť, ale ja už neviem ani presne ako. Čiže ja by som bola veľmi rada, keby sme sa k tomuto nejako štrukturálne postaviť. Ďakujem.
Šebej, František, poslanec NR SR (2011-05-27):
Ďakujem, pán predsedajúci. Pristúpime k hlasovaniu o tlači 375. V rozprave bol podaný jeden pozmeňujúci návrh. Dajte, prosím, najprv hlasovať, podal ho pán poslanec Igor Matovič, dajte, prosím, hlasovať o pozmeňujúcom návrhu pána poslanca Matoviča, ktorý navrhol z vyhlásenia navrhovaného zahraničným výborom vypustiť slová „berie na vedomie prijatie základného zákona Maďarska“.
Čislák, Viliam, minister zdravotníctva SR (2015-09-24):
Ďakujem pekne. Vážený pán predseda, dámy a páni, návrhom predloženého zákona sa zo zákona č. 355/2007 Z. z. vypúšťa problematika prírodnej rádioaktivity v pitnej vode, ktorá bude upravovaná nariadením vlády Slovenskej republiky č. 354/2006 Z. z., ktorým sa ustanovujú požiadavky na vodu určenú na ľudskú spotrebu a kontrolu kvality vody určenej na ľudskú spotrebu. Návrhom predloženého zákona sa ďalej dopĺňa povinnosť poskytovať informácie obyvateľstvu a zásobovaného vodou z individuálnej dodávky na webovom sídle Úradu verejného zdravotníctva Slovenskej republiky o monitorovaní rádioaktívnych látok v pitnej vode a o opatreniach, ktoré je možné prijať na ochranu zdravia, ak existuje zjavné riziko možnej hrozby pre ľudské zdravie vyplývajúce z kvality takejto vody. Návrhom zákona sa ďalej zrušuje doterajšia posudzovacia činnosť výživových doplnkov podľa zákona č. 355/2007 Z. z., odstránenie posudzovania a povoľovania výživových doplnkov pred ich umiestnením na trh ako možnej bariéry voľného pohybu tovaru je v súlade s nariadením Európskeho parlamentu a Rady č. 764/2008, ktorým sa ustanovujú postupy týkajúce sa uplatňovania určitých vnútroštátnych technických pravidiel na výrobky. Návrhom zákona sa v čl. II mení a dopĺňa zákon č. 145/1995 Z. z. o správnych poplatkoch v znení neskorších predpisov, ktorým sa zavádza správny poplatok za vykonanie opakovanej skúšky odbornej spôsobilosti a správny poplatok za podanie oznámenia o zložení a označení výživových doplnkov alebo nových potravín, ktoré sa umiestňujú na trh. Ďakujem pekne za pozornosť.
Paška, Pavol, predseda NR SR (2013-01-30):
Ďakujem. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov . Je to tlač 338. Poprosím pána ministra dopravy Jána Počiatka, aby uviedol vládny návrh.
Sabo, Michal, poslanec NR SR (2023-12-18):
Ďakujem za slovo, pán predsedajúci. Vďaka tebe, Jano, za to, že si takto na úvod týždňa pripomenul, o čom tu debatujeme. Samozrejme, že ono sa tento návrh tvári ako materiál slúžiaci pre vznik nového zbytočného ministerstva, ale pravda je taká, že v tomto návrhu je ukrytých viacero výbušných momentov, o ktorých tu diskutujeme – sami so sebou. Napríklad týmto zákonom sa vláda snaží zasiahnuť do nezávislosti Úradu pre dohľad nad zdravotnou starostlivosťou, o ktorom bude určite rozprávať aj Oskar Dvořák, už je pripravený. A to toxické na tom celom je, že ono to robí cez skrátené legislatívne konanie, na ktoré vláda, ako už bolo niekoľkokrát spomínané, nemá žiaden pádny dôvod. Tak napríklad teda spomínaný Úrad pre dohľad nad zdravotnou starostlivosťou nie je aktuálne podriadený vláde. Toto zaiste nemá prečo spôsobovať ľudskoprávne či bezpečnostné alebo hospodárske škody. Čo prináša tento návrh, je aj, že predseda, alebo teda aktuálne predsedníčka, politicky nežiaduca, môže byť zo svojej funkcie v budúcnosti odvolaná kedykoľvek. No a nateraz, zatiaľ teda hovoríme o nezávislom orgáne, ktorý má dohliadať na kvalitu poskytovania zdravotnej starostlivosti, tiež na plnenie povinnosti zdravotných poistení, poisťovní, ale čo je to dôležité, tak dohliada na našich spoločných osem miliárd eur, ktoré máme v zdravotnom poistení. Nám pri tomto všetkom, samozrejme, bliká kontrolka, a preto aj tak intenzívne o tom rozprávame, aby keď zainteresovaná verejnosť počúva túto rozpravu, tak pevne verím, že aj tej verejnosti začne blikať kontrolka. No a vďaka za kreatívny prístup k tvojmu vystúpeniu v rozprave aj za to, že si nás zobudil a ďakujem aj za ten med. (Rečník nadvihol v ruke malú fľaštičku.) Áno, malá domov, pretože je vlastne od členky poslaneckého klubu Progresívneho Slovenska, cez teba, ďalšieho člena Progresívneho Slovenska, sa dostal k ďalšiemu členovi Progresívneho Slovenska, takže ďakujem. Aj takto sa môže prezentovať cestovný ruch a dvíhať pozornosť na slovenské regióny podporou vlastných produktov. Takže med z Abrahámu. Ďakujem.
P. Hrušovský, predseda NR SR: (2005-12-13):
M. Maxon, poslanec: Ďakujem pekne za slovo. Pán poslanec, dovoľte, aby som reagoval na vaše vystúpenie a aby som teda reagoval aj na ten návrh, ktorý je vo vládnom návrhu alebo teda v návrhu ministerstva vnútra. Nuž, dámy a páni, ja to považujem za nič viac a nič menej, len za púhy populizmus a nesystémové riešenie. Dnes by sme sa mali uzniesť na tom, že poslanci vyšších územných celkov majú stanovenú hranicu na určenie odmeny, na druhej strane rozpočty vyšších územných celkov sú v niekoľkých miliardách slovenských korún, od 2 mld. na tom najmenšom až po 4 mld. a viac v tých väčších územných celkoch. My jednoducho musíme pôsobiť politicky, spoločensky tak, aby bola zodpovednosť tých poslancov, aby si uvedomili, aká je ich miera zodpovednosti voči okoliu a kedy tú mieru zodpovednosti prekročia. Ak je to aj istá reakcia na tú účasť vo voľbách vo vyššom územnom celku, ale nakoniec ten zákon o vyšších územných celkoch bol predložený a prerokovaný vo vláde už skôr, tak aj o tom môže byť diskusia. Ale veď je to absolútne nelogické. O miliardových hodnotách rozhodujú a o tisíckach im ideme určovať, kedy je tá miera, dokedy sa správajú slušne, a kedy už tá miera, dokedy sa slušne nesprávajú, neexistuje. Ja to považujem za neprimeraný zásah do samosprávy. Skôr by sme mali prostredníctvom politických strán pôsobiť na tých ľudí, aby rozhodovali aj o týchto veciach zodpovedne a primerane.
Ďuriš Nicholsonová, Lucia, podpredsedníčka NR SR (2017-10-13):
Ďakujem pekne, pán spravodajca, otváram rozpravu. Písomne sa neprihlásil nikto a registrujem, že sa o slovo prihlásil pán navrhovateľ. Takže nech sa páči, najprv pán poslanec Viskupič. (Reakcia z pléna.) No tak potom ale musíte počkať. Otváram teraz možnosť prihlásiť sa ústne. Teraz sa môžte, dobre, registrujem, pán poslanec Heger, pán poslanec Dostál a o slovo požiadal aj navrhovateľ. Hej, vystúpite v rámci rozpravy. Uzatváram možnosť sa prihlásiť do rozpravy. Pán poslanec Heger, nech sa páči.
Pellegrini, Peter, predseda NR SR (2024-02-08):
Pán poslanec Jakab.
M. Číž, podpredseda NR SR: (2007-03-29):
(Hlasovanie.) Prítomných 131 poslancov, za návrh 130 poslancov, nehlasoval 1 poslanec. Konštatujem, že návrhy zo spoločnej správy sme schválili.
Sárközy, Irén, poslankyňa NR SR (2018-12-06):
Pán predsedajúci, keďže sme odhlasovali body zo spoločnej správy a hlasovali sme aj o podanom pozmeňujúcom návrhu, dajte, prosím, hlasovať o tom, že prerokovaný poslanecký návrh zákona prerokujeme v treťom čítaní ihneď.
Šutaj Eštok, Matúš, poslanec NR SR (2020-07-23):
Dávam procedurálny návrh, aby ste dodržiavali rokovací poriadok.
P. Hrušovský, predseda NR SR: (2005-06-23):
(Hlasovanie.) 145 prítomných, 110 za, 2 proti, 31 sa zdržalo, 2 nehlasovali. Návrh zákona do druhého čítania sme schválili. Prosím ďalší návrh. I. Harna, poslanec: Pán predseda, dajte, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre pôdohospodárstvo, Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre životné prostredie a ochranu prírody a, ďalej, aby za gestorský výbor určila hlasovaním Výbor Národnej rady Slovenskej republiky pre hospodárstvo, privatizáciu a podnikanie a že návrh zákona prerokujú v druhom čítaní v určených výboroch do 7. septembra a v gestorskom výbore do 9. septembra 2005.
Grendel, Gábor, podpredseda NR SR (2023-03-23):
Pán poslanec má doplňujúcu otázku, nech sa páči.
Martinák, Ľuboš, poslanec NR SR (2012-12-18):
Ako prvý v rozprave podal pozmeňujúce návrhy za skupinu poslancov pán poslanec Marian Záhumenský. Prosím, pán predseda, dajte hlasovať o pozmeňujúcich návrhoch pána poslanca Záhumenského spoločne.
Figeľ, Ján, podpredseda NR SR (2012-11-06):
Ďakujem pekne. To bolo jediné vystúpenie v rámci rozpravy, ktorú vyhlasujem týmto za skončenú. Nech sa páči, pani navrhovateľka, ak chcete zareagovať.
P. Hrušovský, predseda NR SR: (2004-09-23):
(Hlasovanie.) 144 prítomných, 57 za, 54 proti, 33 sa zdržalo. Návrh sme neschválili. V. Horák, poslanec: Teraz hlasujeme o návrhu č. 2 zo spoločnej správy.
Blanár, Juraj, podpredseda NR SR (2023-03-16):
Teraz s faktickou vystúpi pán poslanec Kuriak.
Čaplovič, Dušan, poslanec NR SR (2017-04-06):
Pani podpredsedníčka, vy strašne nenávidíte, veľmi nenávidíte ľudí, útočíte, ale napriek tomu vám prajem dobré sobotné, dobré piatkové ráno.
Pellegrini, Peter, predseda NR SR (2024-02-08):
Prezentujme sa a hlasujme o bode číslo 210 z druhého pozmeňujúceho návrhu poslanca Galka. (Hlasovanie.) Prítomných 128, za 16, proti 75, zdržalo sa 33, nehlasovali 4. Tento bod sme neschválili.
Pellegrini, Peter, predseda NR SR (2015-10-01):
Prezentujme sa o druhom pozmeňujúcom návrhu pána poslanca Novotného. (Hlasovanie.) Prítomných 138 poslancov, za hlasovalo 51, proti bolo 72, zdržalo sa 15 poslancov. Ani tento návrh sme neschválili.
Bugár, Béla, podpredseda NR SR (2010-12-07):
Ďakujem, pán minister. Dávam slovo spoločnej spravodajkyni z výboru pre financie a rozpočet pani poslankyni Zuzane Aštaryovej, aby informovala o prerokovaní návrhu zákona vo výboroch. Nech sa páči.
Mierna, Anna, poslankyňa NR SR (2022-10-20):
Tak isto môžem poprosiť štvrtok budúci týždeň o 11. hodine.
Lehotský, Tomáš, poslanec NR SR (2021-11-11):
Ďakujem veľmi pekne. (Prerušenie vystúpenia predsedajúcim.)
Puci, Róbert, poslanec NR SR (2017-06-13):
Ďakujem pekne. Vážený pán predsedajúci, kolegyne, kolegovia, prezident Slovenskej republiky v zmysle čl. 102 ods. 1 písm. o) Ústavy Slovenskej republiky vrátil zákon z 10. mája 2017, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov na opätovné prerokovanie Národnou radou Slovenskej republiky. Vo svojom rozhodnutí uviedol dôvody na vrátenie zákona a v časti V navrhol päť pripomienok. Predseda Národnej rady Slovenskej republiky rozhodnutím č. 581 z 25. mája 2017 pridelil predmetný vrátený zákon na prerokovanie: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti, ktorý určil aj ako gestorský výbor. Lehotu na prerokovanie vráteného zákona vo výboroch vrátane gestorského výboru určil do 12. júna 2017. Uvedené výbory prerokovali predmetný návrh zákona a zaujali tieto stanoviská: Ústavnoprávny výbor Národnej rady Slovenskej republiky prerokoval vrátený zákon 6. júna 2017 a uznesením č. 220 odporučil Národnej rade Slovenskej republiky po opätovnom prerokovaní zákon vrátený prezidentom Slovenskej republiky schváliť. Výbor Národnej rady Slovenskej republiky pre hospodárske záležitosti prerokoval vrátený zákon 6. júna 2017 a uznesením č. 107 odporučil Národnej rade Slovenskej republiky po opätovnom prerokovaní zákon vrátený prezidentom Slovenskej republiky schváliť v znení pozmeňujúcich návrhov. Gestorský výbor prijal odporúčanie pre Národnú radu Slovenskej republiky podľa § 90 ods. 5 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov hlasovať: - spoločne o pripomienkach prezidenta Slovenskej republiky pod bodmi 1 až 5 s odporúčaním neschváliť, - spoločne o pozmeňujúcich návrhoch Výboru Národnej rady Slovenskej republiky pre hospodárske záležitosti v zmysle § 90 ods. 1 zákona o rokovacom poriadku pod bodmi 1 a 2 s odporúčaním schváliť, - o zákone z 10. mája 2017, vrátenom prezidentom Slovenskej republiky na opätovné prerokovanie Národnou radou Slovenskej republiky ako celku v znení schválených pozmeňujúcich návrhov s odporúčaním schváliť. Predmetná spoločná správa výborov Národnej rady Slovenskej republiky o prerokovaní zákona z 10. mája 2017, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov, vráteného prezidentom Slovenskej republiky na opätovné prerokovanie Národnou radou Slovenskej republiky bola schválená uznesením gestorského výboru č. 129 13. júna 2017. Týmto uznesením výbor zároveň poveril mňa ako spoločného spravodajcu, aby som na schôdzi Národnej rady Slovenskej republiky informoval o výsledku rokovania výborov a predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Pán predsedajúci, skončil som. Otvorte, prosím, rozpravu.
Danko, Andrej, predseda NR SR (2019-05-10):
Využili ste, páni poslanci, všetci právo voliť? Ak nie, ukončujem možnosť hlasovania. Teda ak áno, ukončujem možnosť hlasovať. (Prestávka. Spracovanie výsledkov tajnej voľby.) (Po prestávke.)
Hrušovský, Pavol, podpredseda NR SR (2010-10-14):
Pán poslanec Raši s faktickou poznámkou na vystúpenie pána predsedu a aj ostatní páni poslanci. Posledný pán poslanec Fronc. Nech sa páči, pán poslanec Valocký. Nie? Pán poslanec Raši?
Hrnčiar, Andrej, podpredseda NR SR (2019-04-04):
Pani poslankyňa Blahová.
Bugár, Béla, podpredseda NR SR (2018-09-12):
Ďakujem pekne. Otváram rozpravu o tomto bode programu a pýtam sa, či sa hlási niekto ústne do rozpravy, nakoľko nemám žiadnu písomnú prihlášku. Nie. Pardon, ako posledný, skoro to nestihol, pán poslanec Baránik. (Povedané so smiechom.) Nech sa páči. Uzatváram možnosť sa prihlásiť do rozpravy. Pán poslanec, máte slovo, nech sa páči.
Číž, Miroslav, podpredseda NR SR (2015-02-10):
Pán poslanec Martvoň.
Brocka, Július, poslanec NR SR (2011-10-11):
Pán poslanec Rafaj, pán poslanec Rafaj, od vás sa dosť ťažko počúva kritika na nezodpovedné správanie politikov v iných krajinách. Pán kolega, vy ste zabudli, že ste boli ešte nedávno vo vláde, ktorá sa správala rovnakým spôsobom? Vy už ste zabudli, ako pred dvomi rokmi deficit štátneho rozpočtu nebol mínus 3 percentá, ale mínus 8, viac ako mínus 8 percent? Ako narástol verejný dlh o 10 percent? Pán kolega, pri vás musím parafrázovať, že keď chcete o iných hovoriť, tak si musíte najprv vytiahnuť brvno z vlastného oka. Ale keďže som prihlásený aj do rozpravy, tak viacej potom.
Laurenčík, Milan, podpredseda NR SR (2020-12-02):
Pán poslanec Vladimír Faič.
M. Hort, podpredseda NR SR: (2008-11-27):
S faktickými poznámkami na vaše vystúpenie sa prihlásili alebo prihlásila pani poslankyňa Oľga Nachtmannová ako jediná. Uzatváram možnosť prihlásiť sa s faktickou poznámkou. Pani poslankyňa, máte slovo.
Žiga, Peter, podpredseda NR SR (2024-01-17):
Pán poslanec Krúpa.
Remišová, Veronika, poslankyňa NR SR (2023-06-14):
Vážený pán predsedajúci, vážení členovia vlády, vážené dámy, vážení páni, dovoľte mi začať rozpravu k programovému vyhláseniu vlády s tým, že by som chcela veľmi oceniť pokračovanie v proeurópskej domácej a zahraničnej politike. Práve v tomto čase, keď čelíme veľkým bezpečnostným hrozbám, keď máme za našimi hranicami vojnu na Ukrajine... (Prerušenie vystúpenia predsedajúcim.)
G. Gál, poslanec: (2009-02-05):
Pán poslanec Jasaň, že vy nemáte pocit, že nemáme možnosť klásť otázky, tak to je váš subjektívny názor. Objektívny názor na to môžete spraviť vtedy, keď si pozriete štatistiku, ale stačí pozrieť decembrovú, novembrovú schôdzu, októbrovú schôdzu, teraz to bola len výnimka, ale pozrite sa aj dnes na otázky položené predsedovi vlády. Netreba tu o ničom inom rozprávať, len pozrieť, koľko otázok bolo položených, aké otázky, ako sa často opakujú tie otázky, a to je celá záležitosť. Ale pozrite sa na to, vy ste tu v minulom volebnom období neboli, aký priestor tu mali vaši poslanci, vtedajší opoziční poslanci, a my sme sa tiež tešili na to, že tu bude atmosféra, ktorá napomôže veci. Áno, keď sú otázky zákerne jasné, aj také prípady sa stanú, ale taká dobrá oprávnená kritika, to len vždy pomôže.
Bugár, Béla, podpredseda NR SR (2016-09-12):
Pán poslanec, ďakujem pekne, že ste si vydýchli, lebo potrebujem vás upozorniť, že už je 19.00 hodín a predpokladám, že ešte máte na dlho, tak by sme mohli pokračovať zajtra o deviatej s vaším vystúpením (reakcia z pléna) a práve si myslím, to je škoda, že ráno tiež bude asi len toľko poslancov, lebo s čím ste začali, to by nebolo zlé zopakovať. (Potlesk.) Takže dovidenia zajtra o 9.00 hodine. (Prerušenie rokovania o 19.01 hodine.)
Kerekréti, Ján, poslanec NR SR (2020-07-15):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci, ďalej aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 11. septembra 2020 a v gestorskom výbore do 14. septembra 2020.
P. Paška, predseda NR SR: (2008-02-12):
Ešte kým uzatvorím možnosť sa prihlásiť do rozpravy, chcem informovať, že, samozrejme, vzhľadom na lehoty nebudeme už hlasovať a budeme hlasovať o tomto návrhu zákona až zajtra. Takže vzhľadom na to, že sme hlasovali predtým o prerokovaných bodoch programu, teraz bude prebiehať znovu otvorená rozprava. Po nej budeme pokračovať v prerušenej rozprave k návrhu na odsúhlasenie skráteného legislatívneho konania a potom ďalej v zmysle schváleného programu. Takže končím možnosť sa prihlásiť do rozpravy. Do rozpravy sa ústne prihlásili páni poslanci Kovarčík, Lipšic a pani poslankyňa Žitňanská. Poprosím spravodajcu aj navrhovateľa, aby zaujali miesta. Máte slovo, pán poslanec.
Paška, Pavol, predseda NR SR (2014-07-03):
Ďakujem, pani poslankyňa, jedna faktická poznámka, končím možnosť sa prihlásiť. Pán poslanec Martvoň.
P. Hrušovský, podpredseda NR SR: (2001-09-20):
(Hlasovanie.) Prítomných 135, za návrh 48, proti 80, zdržalo sa 7. Návrh sme neschválili. Teraz môžete pokračovať vo výpočte bodov zo spoločnej správy, ktoré boli v rámci rozpravy odporúčané vyňať na samostatné hlasovanie.
Danko, Andrej, podpredseda NR SR (2023-12-06):
Ďakujem, pán poslanec. Procedurálny pán poslanec Hlina. Aha, ste chceli reagovať s faktickou. Tak poprosím vás, pán poslanec Hlina, s reakciou faktickou, na faktické poznámky.
Hufková, Eva, poslankyňa NR SR (2013-06-20):
Ďakujem, pani predsedníčka. Vážený pán poslanec, nelegálna práca a nelegálne zamestnávanie, ako všetci vieme, sú sprievodným javom nezamestnanosti, čo využívajú na zamestnávanie najmä podnikatelia. Dôvodom nelegálneho zamestnania je nízka cena práce, čo týmto podnikateľom umožňuje znižovať celkové náklady svojej činnosti, minimum administratívnych úkonov majú, ako napríklad vedenie účtovníctva, prihlasovanie zamestnancov do poisťovne, odvádzanie preddavkov na dane a odvody. Zamestnávanie načierno je najmä v manuálnych prácach, v sezónnych prácach a nárazových prácach, hlavne v súkromnom sektore. Títo zamestnanci majú nízky stupeň právneho vedomia. A takíto zamestnávatelia si to uvedomujú a obohacujú sa na ich úkor, okrádajú nás všetkých, okrádajú štát, rezorty školstva, zdravotníctva, sociálnych vecí. Z čoho bude štát platiť túto nevýrobnú sféru? – pýtam sa.
Zmajkovičová, Renáta, podpredsedníčka NR SR (2014-04-01):
Pán poslanec Kaník? Nie. Pán poslanec Mihál, nech sa páči, do rozpravy.
Ľ. Jahnátek, minister hospodárstva SR: (2008-11-05):
Predložený návrh vychádza z princípu vyjadreného v ustanovení § 176b ods. 1 Obchodného zákonník, podľa ktorého akcionár nesmie vykonávať práva akcionára na ujmu práv a oprávnených záujmov ostatných akcionárov. Návrh, aby schvaľovanie cenových návrhov bolo dané do pôsobnosti valného zhromaždenia spoločnosti, vychádza o. i. aj z toho, že práve valné zhromaždenie je tým miestom, kde sa stretávajú všetci akcionári, čím sa vytvára priestor, aby o predložených cenových návrhoch rozhodla väčšina z nich. Keďže jednotliví akcionári spoločností môžu mať na predložené návrhy rôzne názory, v záujme dodržania už spomínaného princípu vychádzajúceho z Obchodného zákonníka, t. j. aby jeden akcionár nevykonával svoje práva na ujmu práv a oprávnených záujmov iných akcionárov, ministerstvo hospodárstva navrhuje, aby schvaľovanie cenových návrhov bolo v pôsobnosti valného zhromaždenia, čo predpokladá zhodu akcionárov potrebnú na dosiahnutie požadovaného kvóra. Vážená pani predsedajúca, vážené panie poslankyne, vážení páni poslanci, dovoľujem si vás požiadať o podporu predloženého návrhu.
P. Hrušovský, predseda NR SR: (2005-12-07):
(Hlasovanie.) 131 prítomných, 101 za, 30 sa zdržalo. Návrh sme schválili. Prosím ďalší návrh.
Laššáková, Jana, podpredsedníčka NR SR (2012-09-27):
Ďakujem, pán minister. Ďalšiu otázku má pán poslanec Arpád Érsek na ministra dopravy, výstavby a regionálneho rozvoja Jána Počiatka a otázka znie: „Kedy bude podpísaná dohoda medzi vládou Slovenskej republiky a vládou Maďarska o výstavbe cestného mosta cez rieku Dunaj na spoločnej štátnej hranici medzi mestami Komárno a Komárom?“ Nech sa páči, pán minister, prosím o odpoveď, ako aj o oznámenie ukončenia odpovede.
Zemanová, Anna, poslankyňa NR SR (2022-12-07):
Áno, mám procedurálny návrh... (Prerušenie vystúpenia predsedajúcim.)
P. Hrušovský, predseda NR SR: (2004-06-30):
(Hlasovanie.) 129 prítomných, 127 za návrh, 1 sa zdržal, 1 nehlasoval, návrh sme schválili. Ďalší návrh. R. Hamerlik, poslanec: Pán predseda, keďže sme schválili všetky body spoločnej správy, a z rozpravy nevyplynul žiadny pozmeňujúci návrh, mám splnomocnenie gestorského výboru, odporúčam hlasovať o tom, že prerokúvaný vládny návrh zákona prerokujeme v treťom čítaní, ihneď.
Pčolinský, Peter, doterajší podpredseda NR SR (2023-10-25):
Pán poslanec Robert Fico.
Šebej, František, poslanec NR SR (2011-04-05):
Ďakujem, pán predsedajúci. Poprosím členov Zahraničného výboru Národnej rady, aby prišli na schôdzu zahraničného výboru teraz do miestnosti 183. Ďakujem.
Ľ. Vážny, poslanec: (2004-03-10):
Pán predsedajúci, návrh uznesenia som predniesol v rozprave ja, čiže boli ste s ním oboznámení. Pán predsedajúci, dajte, prosím, hlasovať o uznesení Národnej rady Slovenskej republiky, ktoré som predniesol v rozprave a ktoré tvorí prílohu spoločnej správy.
Hrušovský, Pavol, podpredseda NR SR (2010-10-13):
Páni poslanci, hlasujeme o návrhu, tak ako ho predložil pán spoločný spravodajca, ktorým určíme lehoty a výbory, ktorým bol návrh zákona na prerokovanie pridelený, s určením aj gestorského výboru. (Hlasovanie.) 140 prítomných, 78 za návrh, 2 proti, 59 sa zdržalo, 1 nehlasoval. Návrh sme schválili. Teraz pristúpime k hlasovaniu o návrhu uznesenia Národnej rady Slovenskej republiky, ktorým Národná rada požiada Najvyšší kontrolný úrad Slovenskej republiky o vykonanie kontroly v zmysle návrhu uznesenia, ktorý predložil pán predseda Národnej rady Richard Sulík a ktorý v písomnom vyhotovení vám bol všetkým doručený do lavíc. Prosím, prezentujme sa a hlasujme o návrhu uznesenia. (Hlasovanie.) 142 prítomných, 135 za, 1 proti, 5 sa zdržalo, 1 nehlasoval. Návrh uznesenia sme schválili. Teraz poprosím pána poslanca Marcinčina, aby z poverenia výboru pre financie a rozpočet Národnej rade predložil návrhy uznesení k vládnemu návrhu zákona, ktorým sa mení a dopĺňa zákon č. 176/2004 Z. z. o nakladaní s majetkom verejnoprávnych inštitúcií a o zmene zákona Národnej rady Slovenskej republiky č. 259/1993 Z. z. o Slovenskej lesníckej komore v znení zákona č. 464/2002 Z. z. v znení zákona č. 581/2004 Z. z. Nech sa páči, pán poslanec, máte slovo.
Žiga, Peter, podpredseda NR SR (2024-06-27):
Na vaše vystúpenie štyri faktické poznámky. Ako prvá pani poslankyňa Plaváková.
M. Gibalová, poslankyňa: (2009-09-10):
Už sme si zvykli na to, že tu poletujú všelijaké nepravdy, tak ako doobeda zaznelo z úst pána poslanca, že je niekde na pripomienkovom konaní zákon o obecnom zriadení. Ja som si to pozerala, vážení, nie je. Môžeme sa staviť, nie je nikde. Tak neviem, kto tu klame, zavádza a podvádza. Naozaj taký zákon na pripomienkovom konaní nie je. Rovnako tu poletujú všelijaké nepravdy, že sa nikdy nehovorilo o tom, že služby si môže niekto zaplatiť a mám tu jeden dôkaz, keď na stretnutí zástupcov Konferencie biskupov Slovenska s pani ministerkou Vierou Tomanovou padla argumentácia z úst pani ministerky, kde všetkých ubezpečila, prítomných na tejto schôdzke, že všetko je v poriadku, zákon je úplne v poriadku. Každý si môže vybrať poskytovateľa, môže si ho vybrať, len v tom prípade si to musí zaplatiť. No asi páni biskupi a členovia komisie, ktorí sa stretli s pani ministerkou, od veľkého úžasu, že asi sa časy menia, zabudli poznamenať, že my všetci sme daňoví poplatníci a že to platí pre všetkých a že každý naozaj si má právo vybrať, nielen tí, ktorí si to potom musia zaplatiť. Čiže poletujú tu skutočne nepravdy. Zákon nie je dobrý, treba ho zmeniť. Ak ho posunieme do druhého čítania, veľmi rýchlo odstránime najväčšiu prekážku a otvoríme priestor pre to, aby sa lepšie pracovalo nielen obciam a VÚC-kam, ako už počúvam, aj tí kritizujú zákon, ale aj všetkým neverejným poskytovateľom a všetkým občanom, ktorí majú záujem si slobodne vybrať, kam, do akého zariadenia chcú ísť. Ďakujem. (Potlesk.)
Frešo, Pavol, poslanec NR SR (2014-11-08):
Ďakujem pekne, pani predsedajúca. No ja myslím, že pán predseda Národnej rady by mal byť v budove, a teda poprosím mu to tlmočiť. Takisto vás veľmi pekne poprosím, aby sme naozaj predišli tým dohadom, ktoré teda možno nechtiac vaši poslanci šírili, že pán premiér si išiel pospať, keby ste ho zavolali naspäť do sály, lebo to je úplne štandardné, lebo v tejto chvíli tu už nikto ani z vlády nie je. To znamená, že odvolávame vlastne celú vládu a nie je tu nikto prítomný. Pardon... (Prerušenie vystúpenia predsedajúcou.)
Malatinec, Roman, poslanec NR SR (2023-11-23):
76. Ďakujem pekne, pán predsedajúci. Vážený pán minister, no nastavili ste zrkadlo opozícii a musím ti povedať, že celé toto pre obyvateľov Slovenska je fraška. A poviem vám prečo. Keď pán Šimečka v úvodnej svojej reči, pán minister, spomínal, že 100-tisíc a viac ako 100-tisíc obyvateľov sú proti tvojmu odvolávaniu. Dovolím si povedať, že pekných pár stotisíc stojí za tebou a sú radi, že si sekol s migračnou krízou na Slovensku. Ja osobne som videl situáciu v Krtíši. Mohol by som opozícii, keby ťa odvolávali za podstav Policajného zboru, za 230 obvodných oddelení, ktoré sú v rozklade, nemajú tam svojich ľudí, ja ti poviem rovno, že som sa stretol s policajtami a sadol som si s policajtami obvodného oddelenia, keď som dneska išiel sem, a povedali mi: pán poslanec, veď si už kupujeme ponožky, my nemáme vo výstrojových skladoch nič . Pokiaľ im kúpili hybridy a chýbajú nabíjačky, nabíjacie stanice, nám policajti z obvodných oddelení majú ísť do krajského mesta si nabíjať stanice, nabíjať autá na tieto stanice? Keď sa niečo stane v dvoch okresoch a regiónoch, tak potom ako reagovať? (Prerušenie vystúpenia predsedajúcim.)
Laššáková, Jana, podpredsedníčka NR SR (2015-06-23):
Nechcete reagovať? Nech sa páči, pán poslanec Beblavý, máte slovo.
Podmanický, Ján, poslanec NR SR (2013-10-23):
Ďakujem pekne za slovo. Vážená pani podpredsedníčka, vážený pán minister, vážené pani poslankyne, páni poslanci, dovoľte, aby som vám predniesol spoločnú správu výborov Národnej rady Slovenskej republiky o prerokovaní vládneho návrhu zákona o pomoci v hmotnej núdzi (tlač 648) vo výboroch v druhom čítaní. Výbor pre sociálne veci ako gestorský výbor k vládnemu návrhu zákona o pomoci v hmotnej núdzi (tlač 648) podáva Národnej rade Slovenskej republiky v súlade s § 79 ods. 1 zákona o rokovacom poriadku Národnej rady túto spoločnú správu výborov Národnej rady Slovenskej republiky. Národná rada Slovenskej republiky uznesením č. 752 z 5. septembra 2013 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet, výboru pre verejnú správu a regionálny rozvoj, výboru pre sociálne veci a výboru pre ľudské práva a národnostné menšiny. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť ústavnoprávny výbor uznesením č. 303 z 8. 10. 2013, výbor pre financie a rozpočet uznesením č. 211 z 8. októbra 2013, výbor pre verejnú správu a regionálny rozvoj uznesením č. 120 z 8. októbra 2013, výbor pre sociálne veci uznesením č. 72 z 10. októbra 2013, výbor pre ľudské práva a národnostné menšiny uznesením č. 98 z 10. októbra 2013. Výbory Národnej rady Slovenskej republiky, ktoré návrh zákona prerokovali, prijali návrhy, ktoré sú v časti IV spoločnej správy. Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4. písm. f) a § 83 zákona o rokovacom poriadku odporúča Národnej rade Slovenskej republiky návrh zákona v znení schválených pozmeňujúcich a doplňujúcich návrhov schváliť. Gestorský výbor odporúča hlasovať o návrhoch 1 až 20 v IV. časti tejto spoločnej správy spoločne so stanoviskom gestorského výboru schváliť ich. Gestorský výbor určil spoločného spravodajcu výborov Jána Podmanického vystúpiť na schôdzi Národnej rady Slovenskej republiky k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rady návrhy podľa zákona o rokovacom poriadku Národnej rady Slovenskej republiky. Spoločná správa výborov o výsledkoch prerokovania návrhu zákona vo výboroch v druhom čítaní bola schválená uznesením Výboru Národnej rady Slovenskej republiky pre sociálne veci č. 78 z 15. októbra 2013. Skončil som, pani podpredsedníčka, otvorte rozpravu.
Blanár, Juraj, podpredseda NR SR (2020-11-26):
Ďakujem, pán námestník generálneho prokurátora. Poprosím vás, aby ste zaujali miesto pre navrhovateľa. A teraz by som poprosil spoločného spravodajcu ústavnoprávneho výboru pána poslanca Miloša Svrčeka, aby nás informoval o výsledku prerokovania správy vo výboroch, nech sa páči, máte slovo.
Bugár, Béla, podpredseda NR SR (2016-04-21):
Na vystúpenie pani podpredsedníčky vlády Lucie Žitňanskej s faktickými poznámkami vidím desiatich, posledný je pán poslanec Galko. Končím možnosť sa prihlásiť do faktických poznámok. Pán poslanec Baránik.
Svrček, Miloš, poslanec NR SR (2022-09-27):
Ďakujem pekne. Ja sa tiež vrátim k tým Slovenským elektrárňam. Keďže štát je vlastníkom 33 % a podielnikom na majetku Slovenských elektrární, tak treba zvážiť aj, ako bude sanovať nie zisk, ale stratu spoločnosti v prípade vypovedania niektorých predajných kapacít. Je tiež pravdou, že Slovenské elektrárne predávajú elektrickú energiu významným energetickým podnikom, ktoré buď zastavili, alebo obmedzili výrobu a ktoré mohli s touto nakúpenou elektrinou obchodovať, že za účelom navýšenia zisku a zníženia finančného dopadu mohli svoje energie predať na burze za obzvlášť výhodných podmienok. Tu môže štát pristúpiť, dávam taký návod, k extra dani za takýto predaj, avšak tiež za presne jasných pravidiel. Ako bonus by mohol byť práve spustený tretí blok jadrovej elektrárne Mochovce, pričom výroba z tohto zdroja by mohla čiastočne pokryť spotrebu pre zraniteľných dodávateľov. A ďalšia možnosť je tlačiť na investora a dodávateľa štvrtého bloku jadrovej elektrárne Mochovce a urýchlené dostavanie a poprípade po prekopaní zmluvy požiadať aj generálneho dodávateľa tohto projektu o kompenzácie za predĺženie termínu dostavby. A tiež sú pripravované určite aj ďalšie riešenia alebo možnosti riešení, ako vykryť a zasanovať jednotlivé oblasti. Tuto možno dávam ešte taký návod aj, pán minister, pre vás. Možno namiesto zastropovania cien energií by ÚRSO mohlo pristúpiť k mimoriadnej regulácii, ktorú má zo zákona možnosť spraviť, a zjednodušil by sa tým celkový proces zastropovania cien. Čiže zákon pozná viacero týchto variánt, možností. Jednoducho treba všetko využiť, legislatíva nám to umožňuje a jednoducho treba byť aktívny aj v tomto priestore. Ďakujem.
Paška, Pavol, predseda NR SR (2014-11-08):
Pán poslanec Kaník.
Laššáková, Jana, podpredsedníčka NR SR (2012-09-12):
Na vystúpenie pána poslanca nie je žiadna faktická poznámka. Teraz sa pýtam, či sa chce niekto prihlásiť do rozpravy ústne? Pán poslanec Mičovský, pán poslanec Simon, pán poslanec Vašečka, pán poslanec Matovič, pán poslanec Jasaň, pán poslanec Hlina. Končím možnosť prihlásiť sa do rozpravy ústne. Takže šiesti páni poslanci. Nech sa páči, pán poslanec Mičovský.
P. Paška, predseda NR SR: (2010-02-10):
(Hlasovanie.) 123  prítomných, 40 za, 3 proti, 78 sa zdržalo, 2 nehlasovali. Návrh zákona do druhého čítania sme neschválili, nebudeme pokračovať v rokovaní o ňom. Pán poslanec Golian uvedie hlasovanie v prvom čítaní o návrhu poslanca Národnej rady Slovenskej republiky Petra Gaburu na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Je to  tlač 1462.
Figeľ, Ján, podpredseda NR SR (2013-10-16):
S reakciou na vystúpenie pána poslanca Blanára Jozef Viskupič.
Laššáková, Jana, podpredsedníčka NR SR (2013-03-21):
Ale tak. Poprosím vás, ako zachovajme pokoj.
Šipoš, Michal, poslanec NR SR (2022-11-11):
Ďakujem pekne. Ja by som tiež chcel zhodnotiť túto schôdzu a musím povedať, že veľmi slabé, kolegovia z opozície, keby tu nebol, keby tu nebol zmätený, premotivovaný pán Blaha a nadopovaný pán Mazurek, tak je to taká, že tretia, tretia cenová, hundrete si tu svoje veci stále dokolečka a nemáte tú, nemáte v sebe tú schopnosť sa pozrieť do zrkadla, čo vy ste tu za dvanásť rokov napáchali, páni. Rezort zdravotníctva bol dlhé roky skutočne stredobodom záujmu strany SMER. Bol stredobodom záujmu finančných skupín, oligarchov, vašich kamarátov tzv. vašich ľudí. Pán Blaha, pán Blaha, pán Fico, presne tak. Poďme kauza CT 2014, koľko tam bolo predražených cétečiek, koľko? Že pán Paška musel odstupovať sám, koľko? Poďme, masér Kostka za 3 mil., pán Fico, kto vás masíroval na Úrade vlády za 3 mil.? Poďme ďalej, zmluvy s tetou Ankou, šéf Všeobecnej zdravotnej poisťovne so svojou tetou 77-ročnou podpisoval zmluvy predražené, páni. Poďme ďalej, Raši, eurofondy, kto sa tam prihlasoval? Dopredu pripravené firmičky a tak ďalej a tak ďalej by sme mohli hovoriť. Nákup vakcín proti prasačej chrípke, pán Fico, toto si naštudujte a ukážte to pánovi Blahovi. Toto bolo, že rozkrádačka par excellence a nakoniec tie vakcíny ani nikto nechcel. No a vy tu idete rozprávať o tom, že my nerobíme nič? Počúvajte, za dvanásť rokov, čo vy ste napáchali, ani dvanásť rokov nám nebude stačiť, aby sme to zvrátili naspäť. Teraz dávame 232 mil. všetkým zdravotníkom. Nielen lekárov, všetkým a budeme pokračovať, budeme stavať nemocnice, budete sa smiať, koľko chcete, ale verte, že ľudia nie sú sprostí a ľudia to vidia. A môžte tu skákať, koľko chcete od rána do večera. Zatiaľ, kolegovia, veľmi slabé, veľmi slabé.
B. Bugár, podpredseda NR SR: (2002-06-18):
(Hlasovanie.) Prítomných 115 poslancov, za návrh hlasovalo 103 poslancov, proti 1 poslanec, zdržali sa 9, nehlasovali 2. Takže pristúpime k tretiemu čítaniu. Otváram rozpravu v rámci tohto čítania. Pýtam sa, či sa hlási niekto v rámci tohto čítania. Konštatujem, že nie je to tak. Vyhlasujem tretie čítania za skončené. Pán poslanec.
V. Veteška, podpredseda NR SR: (2006-03-15):
Nech sa páči, pán poslanec. S. Zubo, poslanec: Vážené kolegyne, vážení kolegovia, ako sa hovorí vo všeobecnosti, kde iní končia, tam my začíname. 2. Z čoho a akú finančnú sumu bude mať Sociálna poisťovňa, ktorá bude vyplácať plné dôchodky poistencom? Pýtam sa preto, lebo všeobecne je známe, že ako príjem dostane len niečo viac ako polovicu poistného. Zdá sa, že len do roku 2013 bude Sociálna poisťovňa potrebovať viac ako 300 mld. Sk. Aké to bude mať dosahy na ekonomiku a samotnú životnú úroveň občanov Slovenska? 3. Riešenie úrovne dôchodkov starodôchodcov, ktorých reálna úroveň ani po 16 rokoch nezodpovedá úrovni v roku 1989, tiež nerieši táto novela. 4. Za nevyhnutné považujem a myslím si, že by bolo správne, aby boli rešpektované aj veci a stanoviská niektorých občianskych združení, predovšetkým tých, ktoré sa zaoberajú otázkami dôchodcov dôchodkového zabezpečenia zdravotne postihnutých. Nechcem zdržiavať, len ako jeden príklad by som zacitoval asi v troch bodoch stanovisko Jednoty dôchodcov Slovenska, ktorí pripomienkujú novelu asi takto: Kritizujú, že „sa dotýka len zhruba 80-tisíc ľudí s priemerným mesačným príjmom nad 10-tisíc Sk za obdobie piatich započítateľných rokov, to jest...“ (Prerušenie vystúpenia predsedajúcim.)
Hrnčiar, Andrej, podpredseda NR SR (2019-02-07):
Ďakujem. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Prerušujem rokovanie o tomto bode programu. Budeme pokračovať v prerušenej rozprave v prvom čítaní o návrhu skupiny poslancov na vydanie zákona, ktorým sa mení a dopĺňa školský zákon (tlač 1287). Prosím poslanca Igora Matoviča, aby zaujal miesto určené pre navrhovateľov, a spravodajcu z výboru pre vzdelávanie, vedu, mládež a šport poslanca Martina Poliačika, aby zaujal miesto určené pre spravodajcov. Včera neukončil svoje vystúpenie v rozprave poslanec Igor Matovič, ktorému odovzdávam slovo. [Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1287.]
Laššáková, Jana, podpredsedníčka NR SR (2012-10-23):
Pán poslanec Jarjabek, nech sa páči.
Danko, Andrej, predseda NR SR (2016-10-26):
Ďakujem. S reakciou na faktické poznámky pani podpredsedníčka Lucia Nicholsonová.
Hraško, Igor, poslanec NR SR (2012-07-25):
Je pravda, že pán minister sa hlásil skôr ako ja, tak myslím si, že môže dostať slovo. Nie? Dobre. Pani kolegyňa Žitňanská, vy ste mi pripomenuli len jednu vec s tými priemermi. Je to presne, presne tak, pokiaľ vstupuje faktor hodnotenia učiteľa, ktorý môže byť istým spôsobom zaujatý alebo predpojatý voči žiakovi, nikdy ten žiak nedosiahne dobré známky. A pokiaľ sa to s ním vezie, môže sa to s ním viezť tak, že sa mu zhorší priemer a potom nemôže ísť tam, kam by chcel. Ja si spomínam, mali sme na vysokej škole vycucnutý kreditný systém zo západného sveta, ktorý sa potom hodil do toho nášho, ale stále to bolo len prideľovanie bodov od toho, kto nás skúšal. A mali sme, žiaľ, na fakulte jedného pána, na ktorého nemám veľmi dobré spomienky, teda nielen ja, to majú skúsenosti viacerí študenti, ktorý prideľoval body podľa toho, ako sa mu to hodilo a počítal si ich pohľadom do okna. A takýto človek nechal opakovať viacerých študentov ročník len kvôli tomu, že to bola jeho samoľúbosť. Takže pokiaľ takýto faktor vstupuje do hodnotenia a nie je to hodnotenie na základe nejakých testov, ale spriemerovanie niečoho, kde prideľujú známky učitelia na základe ich subjektívneho vnímania, tak to nikdy nemôže byť dobré. Ďakujem.
Kresák, Peter, poslanec NR SR (2018-06-19):
Ďakujem pekne, pán predsedajúci. Ospravedlňujem sa za zlé tlačidlo, ale nedá mi, aby som nereagoval na vystúpenie pána kolegu Grendela. Veľmi stručne. V prvom rade nepokladám za veľmi šťastné začať takúto vážnu tému s odkazom na rôzne novinové články, ktorých relevancia je podľa mňa veľmi sporná. A to, čo oni píšu o tomto inštitúte, asi by nás nemalo viac zaujímať, ako je obsah samotnej dôvodovej správy a všetko to, čo súvisí s týmto inštitútom európskeho prokurátora. Kolega Grendel bol pomerne kritický do radov Slovenskej republiky. Nebudem komentovať jeho spochybňovanie, generálne spochybňovanie prokuratúry, orgánov činných v trestnom konaní a sebabičovanie sa Slovenska za absolútnu neschopnosť. Podľa toho, ako som to ja chápal, musím iba povedať a upozorniť na to, že tento orgán sa zriaďuje na základe nariadenia Rady Európskej únie, ktorá je zrejme asi nescho... (Prerušenie vystúpenia časomerom.)
Šimečka, Michal, podpredseda NR SR (2024-02-15):
Ďakujem pekne. Pán Dostál s reakciou na faktickú.
Žiga, Peter, podpredseda NR SR (2024-06-27):
Pán poslanec Hlina.
Simon, Zsolt, poslanec NR SR (2015-05-22):
Ďakujem pekne. Vážený pán predseda, v rozprave vystúpila iba spolupredkladateľka pani Mezenská a žiadny pozmeňujúci návrh nepredložila. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Štefanec, Ivan, poslanec NR SR (2013-05-30):
Ďakujem.
Kadúc, Miroslav, poslanec NR SR (2014-09-09):
Ďakujem pekne. Pán Mihál, ja mám teda celkom rád vaše vystúpenia, sú zrozumiteľné, sú odborné, vždy sú podložené nejakými argumentami, čo je dobré, a, lebo sú v podstate pravdivé, a tam je ťažko argumentovať. A potom argument typu, že toto bolo koncepčné riešenie, vyznie celkom smiešne, si myslím. Ale jednu výtku by som predsa len mal. My aj keď prijmeme, že ľudská dôstojnosť má cenu 12 euro, nikdy nenaplníme § 89 rokovacieho poriadku, ktorý hovorí o právnych podmienkach, ktoré sú mimoriadne okolnosti. Povedal to pán Osuský a ja to zopakujem. Mimoriadne okolnosti sú také okolnosti, ktoré sú nepredvídateľné, ktoré sa nedali očakávať, ktoré proste prišli, lebo proste prišli. Vianoce chodia každý rok. Príspevok, ako bolo povedané, je zavedený od roku 2006. Osem rokov. Toto nie je mimoriadna okolnosť. Preto toto skrátené legislatívne konanie bude nezákonné. A ešte raz, tí dôchodcovia, ak sa do toho niekto obuje, môžu o tie dôchodky v konečnom dôsledku prísť, lebo tento proces nie je v poriadku.
Zmajkovičová, Renáta, podpredsedníčka NR SR (2013-07-01):
Pán poslanec Daniš.
Bugár, Béla, podpredseda NR SR (2010-08-11):
V rozprave teraz vystúpi pán poslanec Fořt. Nech sa páči, máte slovo.
A. Belousovová, podpredsedníčka NR SR: (2007-02-06):
S faktickou poznámkou na vystúpenie pani poslankyne Tkáčovej sa prihlásili pani poslankyňa Tóthová, pani poslankyňa Košútová a pán poslanec Simon. Uzatváram možnosť prihlásiť sa s faktickou poznámkou. A ako prvá má slovo pani poslankyňa Tóthová.